GiliGold/VAD_KnessetCorpus huggingface dataset:
אפי פלדמן:  החברות הפרטיות נותנות שירותים בתחום החולים ובתחום הנפטרים כהשלמה לשירותים שהמדינה נותנת
אפי פלדמן:  יש את מד"א שנותנים את שירותי הפינוי לבתי החולים, חברות פרטיות שנותנות בהסכמים ובפרטיים את השירותים המשלימים
אפי פלדמן:  לאורך השנים, כמו שהעלו פה, לא היו שירותי קבורה מ-16:00 ועד 07:00
אפי פלדמן:  נתנו את השירות הזה בתשלום מכובד ולפעמים גם היום תלונות לגבי מחירים גבוהים יותר
אפי פלדמן:  כאשר הגיעה ההסדרה של 0120* הסדירו חלק מהדברים
אפי פלדמן:  0120* והחוק שעבר מתייחסים רק למי שנפטר בבית ולא בבית החולים, רק מי שנפטר בתחום מגוריו
אפי פלדמן:  אם רוצים להגיע למצב - - -
קובי רחמים: סליחה, לא רק בבית
אפי פלדמן: מחוץ לכותלי בית החולים, סליחה, מקבל את ההבהרה
אפי פלדמן:  הפרצה שנשארה פתוחה הלאה, אפילו תושב תל-אביב שנפטר בחיפה – זה לא דווקא אילת – הוא בעצם לא מקבל את השירות הזה מהמדינה, ואם רוצים לפתור את הבעיה הזאת צריכים לפתוח את הנושא של הסדרת העברת נפטרים, להכניס את גם פנימה במסגרת השירותים שהמדינה נותנת וזה יפתור את כל הדבר הזה
אפי פלדמן:  אני יודע שזה היה על השולחן הרבה מאוד זמן והרבה מאוד פעמים וזה מה שיכול לפתור את זה
יצחק פינדרוס: שאלה שעלתה פה ונשמח מאוד לקבל הבהרה לגביה: מה הפרמטרים למחירים של אמבולנסים פרטיים, האם הם מתנהלים כשוק חופשי לגמרי?
אפי פלדמן: יש מחירון מומלץ בנושאי חולים ונפטרים אבל זה שוק חופשי ותחרותי וכל חברה יכולה לקבוע מחיר לפי ראות עיניה
יצחק פינדרוס: למה במקומות שיש חברה קדישא אמבולנסים נכנסים לתוך העניין?
אפי פלדמן: כמו בכל שירות אחר
אפי פלדמן:  לאדם יש אפשרות לקבל שירות של רופא מסוים בקופת החולים אז הוא הולך לרופא פרטי
אפי פלדמן:  אמבולנס פרטי זה שירות שכל אדם שנחשף לפרסום יכול לקבל
יצחק פינדרוס: אני יכול להיות ציני? אמבולנס שלכם ממוזג ושל החברה קדישא לא ממוזג?
אפי פלדמן: זה לא העניין הזה
יצחק פינדרוס: למה שאדם ירצה - - - הרי פה הוא צריך ללכת לשתי תחנות, הרי האמבולנס לא עושה את הקבורה
אפי פלדמן: אנסה לתאר איך האמבולנסים נכנסים פנימה
אפי פלדמן:  גם כיום, כאשר הנוהל מדבר על כך שחברות הקבורה יתנו את השירות בשעות הפעילות ולא בשעות הפעילות, בהרבה מאוד מהמקומות הללו משתמשים בקבלני משנה – אמבולנסים פרטיים שעושים עבורם את השירות
יצחק פינדרוס: החברה קדישא
אפי פלדמן: שאלת
יצחק פינדרוס: אבל שאלתי לא במקרה שהחברה קדישא
יצחק פינדרוס:  אני מזמין רופא פרטי כי אני חושב שהוא מבין יותר
יצחק פינדרוס:  אני שואל איזה שירות נוסף יכול לתת לי זה שהזמנתי אמבולנס פרטי לפינוי נפטר?
אפי פלדמן: ברור שזמינות זה שם המשחק
יצחק פינדרוס: זמינות של מה, גם כך הקבורה תלויה בחברה קדישא
יצחק פינדרוס:  יש קצה בסוף
יצחק פינדרוס: מי כמוך יודע שיש הבדל בין המגזרים בנושא הקבורה
יצחק פינדרוס:  במגזר החרדי אנשים ירצו שהנפטר יעבור במסעו האחרון דרך הבית, דרך בית הכנסת וכולי
יצחק פינדרוס:  בדרך כלל - - -
קובי רחמים: יש תעריפים גם
אפי פלדמן: נכון, אבל המציאות היא שאדם שרוצה ללכת לפי הדבר הזה יעשה את זה, הוא ייקח חברה פרטית או חברות שנותנות שירות בהעברת נפטרים
יצחק פינדרוס: חיים, אתה מכיר את הדבר הזה, שהחברה קדישא מסרבת להעביר - - -
אפי פלדמן: לא מסרבת, זה פשוט יותר זמין ונגיש
קובי רחמים: לביטוח הלאומי יש תעריפים
קובי רחמים:  אם חברה יכולה היא רשאית לגבות תשלום עבור סטייה מהמסלול כדי לעבור בבית או בבית הכנסת
יצחק פינדרוס: השאלה היא כזו: אדם נפטר בבית אבות, מה הסיבה שקרוביו יעדיפו לקחת חברת אמבולנסים פרטית כשיש לו את השירות חינם, אני מנסה להבין
אפי פלדמן: כמו שכבר ציינו כאן, זה לא שירות חינם
אפי פלדמן:  גם אם החברה קדישא עוברת דרך הבית או שיש דברים שונים
אפי פלדמן:  סתם פינוי רגיל, היום, כאשר כל ניידת טיפול נמרץ שקובעת מוות – ושם נחשף האבל למה שמגיע לו – משאירה מסמך שעל פיו האדם יקבל את הזכויות שלו
אפי פלדמן:  מפה והלאה, אם אדם מחליט לבחור במשהו אחר אז הוא עושה את זה
יצחק פינדרוס: זה לא עיקר הדיון שלנו אבל זה עלה תוך כדי
יצחק פינדרוס:  אני מבקש ממשרד הבריאות לשקול לחדד את העניין הזה מול בתי האבות
יצחק פינדרוס:  חברים, יש פה שירות חינמי שניתן על ידי הביטוח הלאומי
יצחק פינדרוס:  אל תנסו להיות חלק מהעניין הזה, תנו לאדם את המידע המינימלי לגבי השירותים שמגיעים לו, קודם כל תעשו את הדבר הזה
יצחק פינדרוס:  אחר כך, אם יש מישהו עם ג'וק שרוצה לעבור דרך ההר ודרך הבקעה – זכותו המלאה, זה בסדר גמור
יצחק פינדרוס:  בסוף לזה הוא יכול להגיע לבד, הוא לא צריך את מנהלת בית האבות שתסביר לו איך לעשות את זה
יצחק פינדרוס: אם דיברת על בתי אבות, בחלק גדול מהמקרים, כשאדם נמצא בבית אבות כתובתו לא משתנה בתעודת הזהות ושם נכנסים שוב לבעיה של מעבר מאזור לאזור
יהושע שגיא: אני מציע להרחיב את זה גם למד"א
יהושע שגיא:  כשמד"א קובע פטירה לא תמיד המשפחה מקבלת את דך המידע שמפנה אותה ל-0120*
יצחק פינדרוס: אני חושב שבמד"א זה יותר משוכלל אבל יכול להיות שגם שם כדאי לשפר
אודי גלבשטיין: אנחנו נחדד את הנהלים
יצחק פינדרוס: לחדד את הנוהל שבאזור מגורים יש את השירות החינמי
יובל דור: אדוני היושב-ראש, אני חושב שאפשר לזקק את זה בצורה פשוטה
יובל דור:  בסוף זה מצב אמוציונלי של משפחת הנפטר, מצב רגיש, אז הם נענים לראשון שפונה אליהם או הראשון שלוחש על אוזנם
יובל דור:  זה מה שמסליל את המשפחות לשלם מחיר גבוה
יצחק פינדרוס: ברור, לכן הם צריכים לקבל את המידע הזה באופן מידי והחברה קדישא אמורה להיות אחראית על הדבר הזה
יצחק פינדרוס:  אפשר להביא בפני משפחת הנפטר את האופציות הנוספות אבל בגלל שבכל מקרה הוא צריך להגיע לחברה קדישא אז יש להשתדל שלא יגעי לעוד תחנות
יצחק פינדרוס:  אני רוצה לחזור לעיקר הדיון
לבנה עזרא: אני רוצה - - -
יצחק פינדרוס: רציתי לפנות אלייך
לבנה עזרא: כן
לבנה עזרא:  אני רוצה, ברשותך, לומר שאנחנו ערים מאוד לקושי שנוצר
לבנה עזרא:  אנחנו מקבלים טלפונים גם בשעות הלילה מאנשים שמתלוננים על מחירי האמבולנסים למרות שאנחנו לא הגורם שמפקח
לבנה עזרא:  בגלל שאנחנו ערים לקושי הרב, המוסד לביטוח לאומי ישמח לכל פתרון שיוצע כאשר ברור לנו שזה יצריך שינוי תקנות
לבנה עזרא:  אפשר לעשות את זה בתיאום עם האוצר, המשרד לשירותי דת ועוד
לבנה עזרא:  הביטוח הלאומי רואה בראש ובראשונה את ציבור המבוטחים לנגד עיניו ורוצה שהציבור יישא בכמה שפחות הוצאות עם פטירת היקירים
יצחק פינדרוס: אני מוכן לקחת על עצמי, יחד עם הוועדה, יחד עם חבר הכנסת בצלאל, ללכת ולנהל את הדיון הזה אל מול האוצר
יצחק פינדרוס:  אתם צריכים לומר לנו את עמדתכם בביטוח הלאומי
יצחק פינדרוס:  באלו סדרי גודל מדובר, כמה אנשים כמו שאפי תיאר נמצאים בבתי באבות מחוץ למקום מגוריהם, באיזה היקף מדובר
יצחק פינדרוס:  עוד מעט נשמע גם את מנהלת בית החולים יוספטל באילת, שם זה המקום המורכב ביותר
יצחק פינדרוס:  בסוף, אם אדם גר באילת אנחנו אומרים לו שהוא הולך לשלם עוד משהו על פטירתו
יצחק פינדרוס:  אנא הגדירו במה מדובר, מה סדר הגודל, מה הכמות
יצחק פינדרוס:  בנוסף, אני מבין שאין דרך לפקח על האמבולנסים הפרטיים ואני מבין שזה הליך מורכב, אבל אם בסופו של דבר יימצא פתרון לנושא הראשון אז זה יפתור גם את הבעיה השנייה
יצחק פינדרוס:  אם משרד הבריאות יחדד שוב – כמו שהוא עושה – את הנהלים מול בתי האבות, מול מד"א ומול כולם אני מאמין שזה ייפתר
יצחק פינדרוס:  אני מציע שתגישו לוועדה נייר עמדה שמכיל את הנתונים שביקשתי
יצחק פינדרוס:  עם נתונים אלו נוכל להתקדם לדיון מול משרדי האוצר והדתות
לבנה עזרא: בעקבות הטלפון שקיבלתי לגבי ישיבה זו הביטוח הלאומי פנה לאנשים המחשוב שלו וביקש לבצע שליפות נתונים לגבי כל מי שנפטר שלא בתחום מגוריו
לבנה עזרא:  מדובר בשליפה קצת מורכבת, בימים הקרובים הביטוח ישלח מסמך לוועדה עם הנתונים
יצחק פינדרוס: לא ציפיתי שמיום רביעי עד היום יהיה מסמך, זה היה מעיד על חוסר רצינות
לבנה עזרא: נכין מסמך כי אנחנו מייחסים לכך חשיבות מאוד גדולה
יצחק פינדרוס: אנחנו צריכים להוריד את הלקונות הקטנות
יצחק פינדרוס:  אדם צריך לדעת שיש כתובת, יש פתרון ובזה זה מסתיים
יצחק פינדרוס:  אני רוצה לדבר עם סטלה שטרית מבית החולים יוספטל
יצחק פינדרוס:  היא איתנו בזום, היא הבינה שלא ישלמו לא את ההסעה חזרה אם היא תצטרך לבוא לפה
יצחק פינדרוס:  הממונה על סל שירותי בריאות בבית החולים יוספטל, סטלה שיטריט, בבקשה
סטלה שיטריט: בוקר טוב לכולם, ביקשו ממני לא מזמן להופיע בפני הועדה
סטלה שיטריט:  אני ממונה על סל שירותי בריאות בבית החולים
סטלה שיטריט:  יוספטל
סטלה שיטריט:  הסוגיה של מטופלים שנאלצים לקבל את השירות הרפואי שלהם מחוץ לאילת היא סוגיה נפוצה
סטלה שיטריט:  כשחולה נפטר אז ההעברה לקבורה נופלת על המשפחה
סטלה שיטריט:  שמעתי את השיחה בהתחלה והאמת היא שלא ידעתי שיש מוקד
סטלה שיטריט:  מההתנסות האישית שלי אני רואה שהמשפחות די עצמאיות ומתקשרות לכל מיני גורמים פרטיים ללא איזושהי הכוונה, רק מי שאולי מכיר ויודע או מקורב למועצה יודע שהוא יכול לפנות אליהם וגם אז אין בדיוק עזרה בגלל שהם צריכים לפנות באופן פרטי
סטלה שיטריט:  הסוגיה הזו עולה לא רק לגבי נפטרים אלא לגבי מטופלים שמשתחררים לביתם וצריכים הסעת אמבולנס לאילת בתשלום
סטלה שיטריט:  יש רמות שונות של הוצאות שמושתות על המשפחות שצריכות לחזור לאילת מרחוק
סטלה שיטריט:  מבאר שבע זה אולי 4,500 שקלים אבל ממרכז הארץ וצפונה העלויות הרבה יותר גבוהות
יצחק פינדרוס: אשאל אותך כממונה על סל שירותי הבריאות, אולי זה לא התחום שלך, את יודעת למה החברה קדישא באילת לא מחזיקה את השירות הזה, היא מודעת לבעיה או שאין לה דרך – כפי שאמר פה ראש פורום חברות קדישא
סטלה שיטריט: אני לא יודעת
סטלה שיטריט:  אני מניחה שזה קשור לתחומים
סטלה שיטריט:  הם עושים העברות באילת ללא בעיה, אנחנו מתקשרים למוקד או למשרד והם מיד מסייעים ועוזרים לנו בהמון רגישות – אני יכולה להעיד על כך מניסיון אישי – מטפלים בזה, מעבירים את הנפטר ולוקחים את כל הפרטים
סטלה שיטריט:  אצלנו, בבית החולים יוספטל, כאשר הפטירה היא בתוך בית החולים אז משרד הקבלה מסייע בהכוונה למשרד הבריאות על מנת לקבל אישור קבורה וכן בהכוונה לבית העלמין
סטלה שיטריט:  הדברים בתוך אילת, מהתרשמות אישית, די עובדים ומנוהלים חלק
סטלה שיטריט:  במקרים שמחוץ לאילת, אנחנו מקבלים טלפונים, הם מתקשרים למרפאות ומחפשים מישהו שיהיה מוכן לרדת לאילת כי הוא מביא כיוון אחד וחוזר ריק, זו דרך לא פשוטה ולא כולם ששים לזה
סטלה שיטריט:  לא כל החברות ששות לרדת עד אילת וחזרה והמשפחות משלמות את הפערים האלה
יצחק פינדרוס:  אסכם את הדיון כדלקמן: בלי קשר לדיון הזה אנחנו שמחים שמשרד הבריאות מחדד את הנהלים ונשמח ליותר חידוד מול גופי הרפואה לגבי השירותים שניתנים חינם
יצחק פינדרוס:  אם יהיה לכם פתרון לנושא התמחור של האמבולנסים הפרטיים, אבל אני לא בטוח שזה בר-ביצוע
אודי גלבשיין: - - - ברשותך לאגף המידע בביטוח הלאומי, אם תוכלו להיות ספציפיים לגבי השירותים באילת
אודי גלבשיין:  זאת נקודה
יצחק פינדרוס: אילת הוא אומר, זה רק במקום
אודי גלבשיין: הובלה של נפטרים לאילת
לבנה עזרא: אנחנו מוציאים לגבי הכלל
יצחק פינדרוס: כל הארץ, כל הארץ
יצחק פינדרוס:  אני אומר שוב, החידוד הוא שאם יש נפטר באזור מגוריו אז הוא אמור לקבל שירותי קבורה מחברה שנותנת שירותי קבורה בלבד
יצחק פינדרוס:  אם חברת שירותי הקבורה משתמשת באמבולנסים הפרטיים זכותה המלאה, אבל הכתובת היא חברת שירותי הקבורה, זאת הכתובת מבחינת מדינת ישראל והביטוח הלאומי
יצחק פינדרוס:  יש לחדד את הדבר הזה, כולל את זה שאין גביית תשלומים צדדיים
יצחק פינדרוס:  קודם כל שידעו שיש כתובת אחת
יצחק פינדרוס:  אנחנו נבקש מהביטוח הלאומי להגיש לנו את הנתונים שפירטנו
יצחק פינדרוס:  כמה זמן זה ייקח?
לבנה עזרא: מהר ככל האפשר
יצחק פינדרוס: תני לי זמן
לבנה עזרא: אנחנו מאמינים שתוך שבועיים
יצחק פינדרוס: אז הביטוח הלאומי יגיש לנו תוך שבועיים נייר על מה מדובר, אנחנו נקיים כאן דיון עם חברי הוועדה, משרד האוצר, המשרד לשירותי דת, על מנת איך הדבר הזה יכול להיסגר
יצחק פינדרוס:  יהושע, אתה רוצה להוסיף משהו?
יהושע שגיא: אנחנו יכולים לקבל על עצמנו כל משימה, אין לנו בעיה או מגבלות, גם בהיקף ארצי
יצחק פינדרוס: יש, יש, אתה אומר שאתה לא יכול להסיע נפטרים לאילת
יהושע שגיא: אני יכול, מישהו צריך לממן את זה, האפשרות קיימת
יהושע שגיא:  אנחנו עובדים תחת המסגרת של דמי - - -
יצחק פינדרוס: אם אתה יכול והמשפחה מממנת את זה אז מה הבעיה?
יהושע שגיא: אני לא יכול לגבות כסף מהמשפחה, זה אסור
יצחק פינדרוס: אבל המשפחה פונה לחברה קדישא ונאמר לה שהחברה קדישא לא יכולה לעזור לה
יצחק פינדרוס:  נאמר להם למצוא אמבולנס פרטי
יהושע שגיא: באילת, היא לא פנתה למישהו אחר
יצחק פינדרוס: לחברה קדישא באילת
יהושע שגיא: לחברה קדישא באילת, אבל אנחנו מוקד פינוי
יצחק פינדרוס: יכולת לעשות את זה ולהגיד לו שלפי תעריף הביטוח הלאומי שזה 4,550
יהושע שגיא: לפורום חברות קדישא יש מוקד מידע ופינוי, מוקד המידע נותן מידע של 24 שעות למשפחה
יהושע שגיא:  מהשעה 16:00 עד למחרת בשעה 08:00 אנחנו גם מצבעים את הפינוי של נפטרים שמשפחותיכם פונות אלינו
יצחק פינדרוס: אתה מבצע גם פינויים מחוץ לאזור המגורים?
יהושע שגיא: אני מפנה בהיקף ארצי
יצחק פינדרוס: באילת הוא קיבל תשובה שלילית
יהושע שגיא: תשובה מאילת, לא ממני, הוא לא הגיע אלי
יצחק פינדרוס: הוא הגיע לחברה קדישא
יצחק פינדרוס:  אה, אתה אומר שהוא יגיע למוקד 0120* וזה יפתור לו את זה
יצחק פינדרוס:  כמו שאמרתי למשרד הבריאות, חדד את זה מול חברות הקדישא
יהושע שגיא: אם הוא היה פונה אלי הייתי אומר לו שאני לא יכול לעזור לו
יהושע שגיא:  אני יכול לעזור עד מקום הקירור הקרוב
יהושע שגיא:  אנחנו יכולים לעשות את זה רק שצריך למצוא את המקור התקציבי לכך
יהושע שגיא:  אין בעיה להסדיר זאת כמו שהסדירו את הפינויים של אחר הצהריים
יצחק פינדרוס: אני לא חושב שאתם צריכים לחכות לביטוח הלאומי
יצחק פינדרוס:  כמו שאתם לא מחכים לביטוח הלאומי בשביל לתת תכריכים מפשתן כי כל חברה קדישא נותנת תכריכים מפשתן וגובה, עדיין זה 180 שקלים, 220? עלה? כבר 30 שנה זה 180
יהושע שגיא: אבל זה מוסדר בתקנות
יצחק פינדרוס: אבל זה גם מוסדר בתקנות
יצחק פינדרוס:  אני אקריא לך, כל קילומטר מוגדר בתקנות, למה אתה לא יכול לעשות את זה
יהושע שגיא: אני כבעל רישיון לפינוי לא יכול לגבות כסף מהמשפחות
יצחק פינדרוס: אתה יכול
יהושע שגיא: לא
יצחק פינדרוס: אם אתה מחוץ לתחום השיפוט אתה יכול, אקריא לך את התקנה
יצחק פינדרוס:  יהושע, זו טעות
יצחק פינדרוס:  אתה יכול, יש לך מחירון
יצחק פינדרוס:  יש מחירון מדויק, הבעיה היא שלא אתה עושה את זה אלא האמבולנס הפרטי
יצחק פינדרוס:  בלי קשר לעבודה שאנחנו עושים מול הביטוח הלאומי, נסו למצוא דרך איך לעשות את זה, אולי אחד יעזור לשני, אולי באר שבע יעזור לאילת
לבנה עזרא: אנחנו רוצים לחדד, מר ישי הוא נציג פורום חברות קדישא אבל הוא לא נציג כל חברות הקדישא, יש אזורים שהוא לא אחראי עליהם
לבנה עזרא:  הביטוח הלאומי, במסגרת תקנה 6א, כשחותם הסכם עם חברות קדישא לפינוי נפטרים מעבר לשעות העבודה, על זה אדוני מדבר, על פינוי נפטרים מעבר לשעות העבודה ופה העלות, כמובן, היא על חשבון המוסד לביטוח הלאומי והמוסד לביטוח הלאומי משלם - - -
יצחק פינדרוס: אבל גם הביטוח הלאומי קבע בתקנות מה העלויות מעבר ליישוב
לבנה עזרא: נכון, זאת אומרת שחברה קדישא יכולה לפנות מעבר ליישוב ולקחת את העלות הקבועה בחוק
לבנה עזרא: על פי התעריפים שנקבעו
יהושע שגיא: אני כמוקד יכול לפנות נפטרים בתשלום מהמשפחה?
יצחק פינדרוס: כן, כן, כתוב בתקנה, זה כתוב שחור על גבי לבן בצורה ברורה ומפורטת
יצחק פינדרוס:  תודה רבה, תודה רבה למנהלת הוועדה, ליועצת המשפטית של הוועדה, לכל צוות הוועדה, גם על קבלת הפנים האישית שהם עשו לי וגם על ההכנה של הדיון, תודה רבה, הישיבה נעולה
יצחק פינדרוס: שלום ובוקר טוב
יצחק פינדרוס:  אני מתנצל על העיכוב בוועדה אבל בזה עיכוב תקנוני, אסור לנו לכנס את הכנסת עד חמש שעות לאחר הסיום
יצחק פינדרוס:  הכנסת סיימה לפני חמש שעות
יצחק פינדרוס:  על אף ניסיון שהיה שלא תקרה הוועדה היום, אני חייב לומר לכולם שהוועדה היום מתקיימת בנס כי כמעט ולא התקיימה הוועדה היום כי בתכנית של האופוזיציה כרגע עוד הייתה אמורה להיות המליאה פתוחה והייתה לכם איזו שהיא תקלה טכנית באמצע הלילה
יצחק פינדרוס:  אני שמח לפתוח את הוועדה לפניות הציבור כאן הבוקר, אני מודה לכל אלה שהגיעו לכאן, בנושא שאני לפחות וגם דיברתי עם הנהלת הוועדה שומעים על זה יותר ויותר, אנשים שהם תושבי ישראל כחוק, היו לנו על כך דיונים בכנסת הקודמת גם בוועדת הפנים עם ווליד, גם בוועדת כספים בדיונים שונים ובחוקים שונים שהגיעו לשם, אנשים שאמורים לקבל שירות אבל מכיוון שהשירות במדינת ישראל הופך להיות יותר ויותר דיגיטלי ומערכת הזיהוי הממשלתית היא היום בגדול על ידי מספר זהות, כך אדם נכנס לאזור הממשלתי שלו, אבל לא רק לאזור הממשלתי, כמעט בכל רישום בכל נושא, נוצרת בעיה לאזרחים שהם תושבי ישראל בפועל, ושירותים שהם אמורים לקבל נתקלים מדי פעם בבעיה
יצחק פינדרוס:      אנחנו נתחיל את הדיון עם שני פונים
יצחק פינדרוס:  גברת אביגיל שטיגליץ, אם לילד שנתקלה בבעיה עקב שלא הייתה לה תעודת זהות
יצחק פינדרוס:  אני אשמח לשמוע ממך במה נתקלת ואיך זה נפתר
אביגיל שטיגליץ: שלום
אביגיל שטיגליץ:  אני אביגיל שטיגליץ, אמה של אסתר, כשהיא הייתה בת תשע לפני כארבע שנים, היא עברה ניתוח חירום להסרת גידול מוחי ואחר כך היא הייתה בשיקום חצי שנה
אביגיל שטיגליץ:  לצערנו היא גם איבדה כמעט את כל הראייה שלה, היא עיוורת בעין אחת, בעין השניה היא רואה כ-2%
אביגיל שטיגליץ:  קיבלנו תמיכה מבתי החולים, מביטוח לאומי, מהמסגרת החינוכית שלה, אבל כשביקשנו בקשה לתעודת עיוור, היו בעיות
יצחק פינדרוס: רק תנסי לעזור לי, ממי היא אמורה לקבל את התעודה?
אביגיל שטיגליץ: הגשנו בקשה למשרד הרווחה ולא משנה כמה ניסינו וכמה טפסים שלחנו, הם דחו אותנו ודחו אותנו
אביגיל שטיגליץ:  בסוף התשובה שלהם הייתה שאסתר לא תקבל תעודת עיוור בגלל שיש לה דרכון ולא תעודת זהות
אביגיל שטיגליץ:  אנחנו תושבים פה עם אשרות חוקיות, משלמים ארנונה, משלמים ביטוח לאומי, ובאמת מגיעים לה שירותים מסוימים והיא לא מקבלת אותם
אביגיל שטיגליץ:      התשובה של משרד הרווחה ממש הקשתה עלינו, ממש הוסיפה צער על הצער שהיה כבר, ורק תודות לכם ובמיוחד לגב' מורגנשטרן, שלא הפיסקה לעבוד עבורנו, אחרי כמעט שנה כן קיבלנו את התעודה
אביגיל שטיגליץ:  כלומר זו הייתה שנה מתישה, שנה ארוכה
אביגיל שטיגליץ:  אני לא רוצה שאחרים יעברו מה שאנחנו עברנו, יש זכויות וצריך לעמוד על הזכויות של כל האנשים שאמורים לקבל אותם כחוק
אביגיל שטיגליץ:  אני מבקשת מכל היושבים פה, שאחרים לא יעברו את הסיוט שאנחנו עברנו
אביגיל שטיגליץ:  יש דרך
אביגיל שטיגליץ:  אנחנו קיבלנו אחרי שנה, ויש דרך לטפל בזה, ואשמח מאוד לראות איזו התקדמות כאן עבור אחרים שפשוט לא יעברו את מה שאנחנו עברנו עם הבת שלנו
יצחק פינדרוס: כשאת אומרת שיש דרך אני מתאר לעצמי, כי את אומרת שגבו ממך ביטוח לאומי
יצחק פינדרוס:  המערכת ידעה לזהות אותך כדי לגבות ביטוח לאומי
אביגיל שטיגליץ: רק לא במשרד הרווחה כנראה
יצחק פינדרוס: איך בסופו של דבר, את אומרת במאבק עיקש של שנה שלמה?
אביגיל שטיגליץ: כן
אביגיל שטיגליץ:  תודות לגב' מורגנשטרן
יצחק פינדרוס:  ניסן שמעיש בבקשה
ניסן פשעמיש: שלום לכולם
ניסן פשעמיש:  אני בא לפה לנקודה מסוימת אבל את האמת אני מאוד מתחבר לדברים שנאמרו לגבי הנושא של הזיהוי הממשלתי
ניסן פשעמיש:  למה אני מתחיל עם הנקודה הזאת? בעצם מה שראיתי אחרי כל המאבק שאני עובר ועדיין באמת לא סיימתי, עדיין לא מצאנו פתרון, שכל המערכות של משרדי הממשלה עובדות לפי מספר זהות ומה שקורה, בכל מקום שאתה מגיע אם אין לך מספר זהות, בכל מקום אתה נתקל בבעיה
ניסן פשעמיש:  מקומות שגובים ממך כספים מוצאים פתרון, בביטוח לאומי יש מספר שמשייכים אליך
יצחק פינדרוס: אולי תנסה לעזור לי להתמקד
יצחק פינדרוס:  מה זה אומר, כשאתה פונה כמו שאמרת למשרד, איך הם מזהים אותך במשרדים אחרים?
ניסן פשעמיש: אוקיי, אז למשל כשבאתי לפה והייתי זכאי לביטוח לאומי, מחוק ביטוח לאומי, באתי לביטוח לאומי, הגשתי טפסים וקיבלתי מספר שמתחיל ב-77, שזה מספר שהוא משוייך לביטוח לאומי
ניסן פשעמיש:  כשבאתי לעשות המרה לרישיון נהיגה, באתי למשרד הרישוי ושייכו לי מספר שמתחיל ב-89
ניסן פשעמיש:  שיניתי דירה והייתי צריך לשלם מס רכישה, אז עורך הדין שלי הלך למשרד האוצר ושייכו לו מספר שמתחיל ב-66
ניסן פשעמיש:  זה שלושה מספרים שיש לי פה בארץ שאני מכיר
ניסן פשעמיש:      עכשיו אני אגש לנקודה
ניסן פשעמיש:  אני למדתי תואר בחינוך מיוחד פה בארץ, בבית ברל, תואר ראשון, שילמתי על זה המון כסף והמון זמן, ומשאבים
ניסן פשעמיש:  ובאמת אחרי שסיימתי ללמוד הלכתי לחפש משרה
ניסן פשעמיש:  התקבלתי למשרה במוסד שקוראים לו "חכמת לב" של רשת "שתילים", אתה בטח מכיר, ועבדתי שם ארבע וחצי שנים
ניסן פשעמיש:  בתוך ארבע וחצי השנים, בהתחלה עבדתי כסייע, זה היה פחות רלוונטי הנושא של התואר, ובהמשך עבדתי כעובד הוראה עם זכויות מלאות, אבל נתקלתי בבעיה
ניסן פשעמיש:  כל המשכורת של עובד הוראה עוברת דרך מערכת של משרד החינוך, זה תיק במשרד החינוך שזה הכל משוייך במחשב, תואר, ותק גמולים וכל הדברים האלה, ולא נתנו לי לפתוח את התיק הזה
ניסן פשעמיש:      התקשרתי למשרד החינוך, הגעתי למשרדים, שלחתי מיילים לכל מיני גורמים, המוסד שבו עבדתי ניסו לפנות עבורי ו"חיים וחסד" ניסו, ניסיתי בכל מיני דרכים, בסוף התשובה הייתה "כן, נכון, אתה זכאי אבל אין לנו אפשרות לשייך אותך בתוך המערכת"
ניסן פשעמיש:  זה לא נכנס למערכת
יצחק פינדרוס: וה-66 וה-77 וה-89 לא עולה?
ניסן פשעמיש: לא
ניסן פשעמיש:  זה משרד החינוך
ניסן פשעמיש:  הם לא מזהים
ניסן פשעמיש:  שלחתי את כל המסמכים, את התואר ואת גיליון הציונים, הכל שלחתי, הכל תקין, וזו הייתה התשובה, 'אי אפשר'
ניסן פשעמיש:  הפכתי עולמות
ניסן פשעמיש:  לפחות ארבע שנים עבדתי על זה, ובסוף שנה שעברה המעסיק שלי פשוט אמר לי ובצדק, הוא אמר לי 'תשמע, השכר שלך לא מגיע אלי באופן מסודר כיוון שאתה לא משוייך באופן מסודר במשרד החינוך ואני משלם לך בכל מיני קומבינות וכל מיני, באופן לא מסודר', וגם אני אגיד את האמת, שלכאורה אני לא מספיק מתמצא בתלוש שכר הוראה, זה מאוד מסובך, לכאורה גם הפסדתי הרבה כספים בשנים האלה שעבדתי, לא קיבלתי את השכר המלא שמגיע לי, אבל הוא אמר לי 'תשמע, אני לא מקבל את התקצוב כמו שצריך', וגם עברו מהמערכת הישנה לאופק חדש, שזה גם סיבך את העניינים עוד יותר, הוא אמר לי 'תשמע, אני כבר לא יכול להעסיק אותך' וקיבלתי מכתב פיטורין, ובאמת מסוף שנה שעברה אני באבטלה
יצחק פינדרוס: כי בעצם המערכת לא יודעת להכניס אותך פנימה?
ניסן פשעמיש: כן
יצחק פינדרוס: טוב
יצחק פינדרוס:  לפני שאפנה לשני המשרדים הרלוונטיים, אני רוצה לפנות אליהם
יצחק פינדרוס:  אתה רוצה לומר משהו לפני כן?
מנסור עבאס: אני רוצה לברר שני דברים אם אפשר
מנסור עבאס:  דבר אחד, מכח מה הם מקבלים תושבות? דבר שני, אני חושב שאתם יהודים, נכון? יהודים
מנסור עבאס:  אז למה לא חל, יכול להיות שאני לא בקטע הזה, אבל למה לא מקבלים תושבות ואזרחות?
יצחק פינדרוס: אני אסביר לך מנסור, שאלת שתי שאלות טובות מאוד
יצחק פינדרוס:  זה נכון שאצלכם אומרים 'מדינת הלאום היהודי' אז היהודים אין בעיות, ופתאום אתה מגלה שגם ליהודים יש בעיות
יצחק פינדרוס:  זה אחד
יצחק פינדרוס:  אני שמח שאתה מגלה את זה, אני לא שמח על הדרך שבה אתה מגלה, אבל אני שמח שאתה מגלה את זה
יצחק פינדרוס:      אז אני אגיד לך שני דברים
יצחק פינדרוס:  ממה שאני מבין מהפניות, אנשים הגיעו לפה לתקופה מסוימת
יצחק פינדרוס:  אם לתקופת לימודים של הבעל, אם לתקופת לימודים של האשה
יצחק פינדרוס:  מגיעים פה לארץ והם חוזרים לחוץ לארץ
יצחק פינדרוס:  ואם אתה נמצא פה תקופה מסוימת, אתה צריך, גם אם אתה לא אזרח, אתה צריך לשלם ביטוח לאומי ויש כללים שחלים עליהם
יצחק פינדרוס:  אתה צריך לשלם מס הכנסה, אתה צריך להמיר את רישיון הנהיגה כמו שהוא סיפר, כל אחד לפי דרגתו ועניינו
יצחק פינדרוס:      אבל זה חד צדדי
יצחק פינדרוס:  יש לו רק חובות, ואם הוא צריך לקבל כמו שהגברת סיפרה, תעודת עיוור, ואנחנו נשמע עוד מעט את משרדי הממשלה הרלוונטיים, או אם הוא בינתיים יש לו אישור לעבוד כמורה אבל הוא לא יכול לקבל את הזכויות שלו, אומרים לו 'לא'
יצחק פינדרוס:  עכשיו, יש הליך
יצחק פינדרוס:  אם הוא היה רוצה לעשות עליה לארץ, אבל לאנשים שלא עולים לארץ
יצחק פינדרוס:  יש אנשים שעולים בגלל בעיות אחרות שאנחנו נטפל בהן בוועדת העלייה והקליטה אולי, ויש בעיות לאנשים, קשיים שונים
יצחק פינדרוס:  אבל קודם כל הם באים, ואומרים שהם לא מקבלים שירות אלמנטרי פשוט
יצחק פינדרוס:  אני גם לא מבין, משרד הרווחה וביטוח לאומי למה לא מסונכרן, אבל זה אנחנו נשמע עוד מעט ממשרד הרווחה
יצחק פינדרוס:       רחלי מורגנשטרן בבקשה
יצחק פינדרוס:  תנסי לתמצת כי אני רוצה בעצם לשמוע גם את משרד החינוך וגם את משרד הרווחה
ואליד אל הואשלה: יש לי שאלה אחרי שהיא מסיימת
יצחק פינדרוס: בסדר
רחל מורגנשטרן: תודה לכבוד היו"ר הרב פינדרוס על העלאת הנושא החשוב הזה שאנחנו נתונים בו כבר ארבע או חמש שנים
רחל מורגנשטרן:  אני רק במילה אחת אציג מי זה "חיים וחסד", מי אנחנו
רחל מורגנשטרן:  אנחנו עמותה שקמה לפני שבע שנים, על ידי המנכ"ל הרב פרידמן במטרה לעזור לדוברי האנגלית שחיים בישראל ונמצאים פה במעמד חוקי
רחל מורגנשטרן:  המעמד החוקי שלהם נובע מאשרה שהם מקבלים ממשרד הפנים כשהם נוחתים בארץ, זכאי שבות
רחל מורגנשטרן:      הארגון שלנו משרת את דוברי האנגלית בארץ בכל מערך החיים החל מלידה ועד בכלל, יש לנו מחלקות שעוזרות ברפואה בבתי החולים, נציגים שנמצאים בתוך בית החולים לעזור להם, בכל מה שקשור לנושאים הרפואיים ולמצוקות שהם נמצאים בהן, מחלקה של חינוך מיוחד שעוזרת בכל מערך האיבחון, השמה, תחנות שיקום, רווחה, מעטפת מלאה
רחל מורגנשטרן:  מחלקה שעוזרת מול הביטוח הלאומי שתקצר היריעה מלמנות בשבחם של ההתגייסות המלאה של היושבים כאן, מר דני זקן הסמנכ"ל וגברת דפנה ומר יוסי שאני חושבת שמשתתף פה בזום, בשעות לא שעות, כל מצוקה שמגיעה, באמת, מודל לחיקוי
רחל מורגנשטרן:      אנחנו מקבלים בערך 3,400 פניות בחודש פחות או יותר, למעלה מ-30% מדובר בתושבים
רחל מורגנשטרן:  התושבים האלה מגיעים לארץ, מקבלים מעמד של אשרת סטודנט מסוג א
רחל מורגנשטרן: 2 ו-א
רחל מורגנשטרן: 4 ממשרד הפנים, אין להם מספר מזהה אבל יש להם אשרת שהייה כחוק
רחל מורגנשטרן:  אחרי 183 ימים שהם שוהים בארץ הם יכולים להתקבל לביטוח לאומי ולקבל את כל הזכויות שלהם כמו כל אזרח בעצם, רק המעמד שלהם נקרא 'תושב'
רחל מורגנשטרן:  ביטוח לאומי מזהה אותם באופן מושלם והם יכולים לקבל שירות גם החל מאבטלה וכלה בכל המערכות, הוא מזוהה באופן מלא, וקופות החולים גם כן מקבלות מביטוח לאומי את המספר 77, כמו ששמענו קודם, ויכול לתת להם שירות וביטוח רפואי מלא
רחל מורגנשטרן:      במשרד התחבורה גם כן שמענו, גם מקבלים אפשרות להנפקת תו נכה, סליחה, תו נכה זה בעיה, הם מקבלים מספר 89 שמאפשר להם רישיון נהיגה, בתו נכה יש בעיה שאי אפשר להגיש את הבקשה באופן מקוון ושם הם נופלים בין הכיסאות, הם לא יכולים להגיש, יש לנו איזה שהוא ערוץ –
יצחק פינדרוס: רק תעזרי לי, תו נכה מאיזה משרד בעצם?
רחל מורגנשטרן: משרד התחבורה
רחל מורגנשטרן:  יש לנו ערוץ מעולה עם המחלקה של מר גילי כהן סמנכ"ל שירות, ואנחנו יכולים להעביר את הבקשות
רחל מורגנשטרן:  אבל מי שלא פונה אלינו, אין לו, הוא לא מקבל
רחל מורגנשטרן:  והוא זכאי לכך והוא צריך את זה, הוא לא יכול לקבל
רחל מורגנשטרן:  עוד רשות שנותנת מענה כמעט מלא זה רשות המסים, הם מקבלים שם את המספר 66
רחל מורגנשטרן:       בינתיים אנחנו יודעים שיש להם שלושה מספרים מזהים שכמובן לא מסתנכרנים בין המערכות
רחל מורגנשטרן:  המספרים האלה, הם כל משרד בפני עצמו
רחל מורגנשטרן:  ואנחנו מתגייסים לעזרה, כשמגיעים מקרי קיצון כמו ששמענו את הגב' שטיגליץ וכמו עוד הרבה, לצערי, פונים אחרים שפנו לתעודת עיוור לא יכלתי לעזור להם, ההתגייסות של המערכת הייתה באופן חד פעמי והם לא מקבלים את המענה
רחל מורגנשטרן:      יש במשרד הרווחה נושא נוסף שכדאי לתת עליו את הדעת, זה הנפקת מספר מזהה פנימי
רחל מורגנשטרן:  למשרד הרווחה יש מערכת שהוא יכול לזהות אותם בתוך הלשכות
רחל מורגנשטרן:  הלקוח הפונה לא מקבל את המספר
יצחק פינדרוס: כשאת אומרת משרד הרווחה, באיזה תחום?
רחל מורגנשטרן: בתחום שיקום המוגבלויות
רחל מורגנשטרן:  כשמישהו פונה לתחנת שיקום הוא צריך לקבל לילד השמה או ילד עם מוגבלות, יש מספר מזהה שהעו"סית צריכה להגיש בקשה, לוקח זמן עד שהם מקבלים